Mestská časť Bratislava- Dúbravka

Materiál na 19. zasadnutie
Miestneho zastupiteľstva 
7.júla 2009

Návrh na predaj  nebytového priestoru Považanova 2, Bratislava  Alexandrovi Uhrínovi ___________________________________________________________________________

Predkladá:			Materiál obsahuje: 

PhDr. František Guth						1. Návrh uznesenia 
								2. Uznesenie MR
    prednosta							3. Stanoviská komisií
								4. Dôvodová správa
								5. Stanovisko primátora
								6. Žiadosť
								7. Zmluva o nájme
								8. LV
								9. Pôdorys

Zodpovedný
JUDr. Katarína Nagyová
vedúca majetkovo - právneho oddelenia

Spracovala

JUDr. Katarína Nagyová
vedúca majetkovo - právneho oddelenia

Návrh uznesenia

Miestne zastupiteľstvo 

schvaľuje 
odpredaj nebytového priestoru číslo 902 v bytovom dome na Považanovej 2, Bratislava, súpisné číslo 1856,  postavený na parc. č. 1480, k. ú. Dúbravka,  zapísaný na LV 3318 o podlahovej ploche 30,33 m2  za cenu 398/33 €/ m2 a odpredaj podielu priestoru  vo veľkosti 3033/598795 na spoločných častiach a spoločných zariadeniach domu a spoluvlastníckeho podielu na prislúchajúcom  pozemku za cenu 66,39 €/ m2 pánovi Alexandrovi Uhrínovi,  bytom Považanova č. 2,  Bratislava.

Uznesenie  MR  č. 271/2009

Miestna rada 
odporúča 
miestnemu zastupiteľstvu schváliť odpredaj nebytového priestoru č. 902 v bytovom dome na Považanovej 2, Bratislava, súp. č. 1856, postavený na parc.č. 1480, k.ú. Dúbravka, zapísaný na LV 3318 o podlahovej ploche 30,33 m2 a odpredaj podielu priestoru vo veľkosti 3033/598795 na prislúchajúcom pozemku  za cenu 66,39 €/m2 p. Alexandrovi Uhrínovi, bytom Považanova 2, Bratislava.

Komisia legislatívno-právnej, mandátovej a hospodárenia z majetkom

Komisia odporúča  súhlasiť s predajom nebytového priestoru č. 8-902 v bytovom dome Považanova 2, Bratislava, parc. č. 1480, k. ú. Dúbravka, č. súp. 1856, o výmere 30,33 m2  Alexandrovi Uhrínovi.

Komisia ekonomická a podnikateľských aktivít

Odporúča súhlasiť s predajom nebytového priestoru číslo 902 v bytovom dome na Považanovej 2, Bratislava, súpisné číslo 1856,  postavený na parc. č. 1480, k. ú. Dúbravka,  zapísaný na LV 3318 o výmere 30,33 m2  pánovi Alexandrovi Uhrínovi za podmienky doloženia:
a.	súhlasu nadpolovičnej väčšiny všetkých vlastníkov bytov a nebytových priestorov a nájomcov bytov na Považanovej ulici č. 2 s odpredajom nebytového priestoru pre pána Alexandra Uhrína,
b.	kolaudačného rozhodnutia na predmetný priestor.

Dôvodová správa

Listom zo dňa 25.2.2009 požiadal Alexander Uhrín, bytom Považanova č. 2  Bratislava o odkúpenie samostatného nebytového priestoru číslo 902 v bytovom dome na Považanovej č. 2, Bratislava.  Nebytový priestor je súčasťou bytového domu. 

Žiadateľ nebytový priestor č. 902 užíva ako skladové priestory na základe nájomnej zmluvy č. 33/2008 na dobu určitú od 1.5.2008 do 31.12.2017.  Žiadateľ riadne uhrádza nájomné.

Z obsahu spisu vyplýva, že kolaudačné rozhodnutie nie je potrebné,  pretože bytový dom bol riadne skolaudovaný a  nebol zmenený účel využitia nebytového priestoru, sklad. Nebytový priestor je vedený na LV č.  3318, druh nebytového priestoru „skladový priestor“, vlastník hlavné mesto SR Bratislava v správe MČ Bratislava-Dúbravka.

Nehnuteľnosť, bytový dom Považanova č. 2,  Bratislava bola zverená do správy mestskej časti Bratislava-Dúbravka protokolom o zverení obecného majetku č. 44 z 25.5.1992. Pozemok parc. c. 1480 bol zverený do správy mestskej časti Bratislava-Dúbravka protokolom č. 1184045559800 z 24.7.1998.

Podľa § 16 ods. 3 zákona č. 182/1993 Z. z. o vlastníctve bytov a nebytových priestorov, nájomca nebytového priestoru, vlastníci a nájomcovia bytov v dome majú právo na prednostný prevod nebytového priestoru do vlastníctva v tomto poradí; iným ako nájomcom nebytových priestorov, vlastníkom bytov a nájomcom bytov v dome možno nebytový priestor previesť do vlastníctva len so súhlasom spoločenstva; ak spoločenstvo nevznikne, vyžaduje sa predchádzajúci súhlas nadpolovičnej väčšiny všetkých vlastníkov bytov a nebytových priestorov a nájomcov bytov v dome. Pri hlasovaní má za každý byt v dome vlastník a nájomca bytu jeden hlas a za každý nebytový priestor v dome vlastník nebytového priestoru jeden hlas. Zmluva o prevode vlastníctva nebytového priestoru v dome, ktorou bolo porušené právo prednostného prevodu nebytového priestoru v dome na nájomcu nebytového priestoru, na vlastníka bytu alebo nájomcu bytu alebo nebol daný predchádzajúci súhlas, je neplatná.

S poukazom na vyššie uvedené a na LV č. 3318 vlastníkom nebytového priestoru  Považanova 2, 1. p., priestor č. 902 je v 1/1 hlavné mesto SR Bratislava,  preto na prevod nie je potrebný súhlas spoluvlastníkov v dome.

Na prevod vlastníctva nebytového priestoru a spoluvlastníckeho podielu udelil predchádzajúci súhlas primátor hl. m. SR Bratislavy listom č. MSGS-OTZ-37957/09-210827 zo 7.5.2009 za cenu priestoru minimálne 398,33 €/ m2 a za cenu pozemku minimálne 66,39€/m2.